امریکا میں ٹرمپ کی مخالفت زور پر

امریکہ میں نو منتخب صدر ڈونلڈ ٹرمپ کی تقریب حلف برداری کا وقت قریب آنے کے موقع پر واشنگٹن کی سڑکوں پر احتجاج کا سلسلہ بدستور جاری ہے۔

خبر کا کوڈ: ۴۲۵۷۱۱

تاریخ: ۱۵ فروردين ۲۰۱۷ - ۱۹:۲۵

رسا نیوز ایجنسی کی رپورٹ کے مطابق امریکہ میں شہری حقوق کے سرگرم کارکن ال شارپٹن کی زیر قیادت احتجاج کرنے والے امریکیوں نے اپنے ملک کی نئی حکومت کے دور میں سیاہ فام شہریوں کے ساتھ انصاف برتے جانے کا مطالبہ کیا ہے۔

احتجاج کرنے والے امریکیوں نے تاکید کے ساتھ اعلان کیا ہے کہ ملک میں انصاف و مساوات پر عمل درآمد کے لئے ٹرمپ حکومت کے خلاف جدوجہد کا سلسلہ جاری رہے گا۔

قابل ذکر ہے کہ امریکہ کے صدارتی انتخابات میں ٹرمپ نے ایسے انتـخابی نعروں کے ساتھ کامیابی حاصل کی ہے جو اب ان کے لئے اقتدار سنبھالنے سے قبل ہی پیچیدہ مسائل میں تبدیل ہوتے جا رہے ہیں۔/۹۸۹/ف۹۴۰/